24/10/2017 | Administración LocalProvincial
Deputación Provincial da Coruña
Servizo de Promoción Económica, Turismo e Emprego. Sección de Promoción Económica e Emprego
Resolución n.º 2017/32479, do 20/10/2017, pola que se aproba a concesión das subvencións correspondentes ao programa PEL-PEMES 2017 que obtiveron a puntuación mínima establecida pola Comisión Avaliadora para obter a condición de beneficiario

ANUNCIO Resolución de presidencia n.º 2017/32479 de 20/10/2017 pola que se aproba a concesión das subvencións correspondentes ao Programa de incentivos á contratación PEL-PEMES 2017 que obtiveron a puntuación mínima establecida pola Comisión Avaliadora para obter a condición de beneficiario e se modifica a resolución n.º 2017/18693 RESOLUCIÓN POLA QUE SE APROBA A CONCESIÓN DAS SUBVENCIÓNS CORRESPONDENTES AO PROGRAMA DE INCENTIVOS Á CONTRATACIÓN PEL-PEMES 2017 QUE OBTIVERON A PUNTUACIÓN MÍNIMA ESTABLECIDA POLA COMISIÓN AVALIADORA PARA OBTER A CONDICIÓN DE BENEFICIARIO E SE MODIFICA A RESOLUCIÓN N.º 2017/18693 Don Valentín González Formoso, Presidente da Deputación Provincial da Coruña ANTECEDENTES Mediante Resolución de Presidencia n.º 2017/18693 do 12/06/2017, publicada no BOP n.º 111 do 14/06/2017, aprobouse a concesión das solicitudes de subvencións correspondentes ao Programa de incentivos á contratación para a creación ou ampliación do cadro de persoal de pequenas e medianas empresas e microempresas, PEL-PEMES 2017. A Comisión Avaliadora do programa, na reunión celebrada o 05/05/2017 estableceu en 34,50 puntos a puntuación mínima necesaria para obter a condición de beneficiario. Xa que o crédito dispoñible non era suficiente para conceder todas as solicitudes que obtiveron a dita puntuación, ordenáronse por data e hora de presentación, propoñendo a concesión das seguintes, tal e como figura no anexo 1 da acta: Revisadas pola unidade xestora as datas de presentación das solicitudes que obtiveron 34,50 puntos, como consecuencia dun recurso de reposición interposto por un dos solicitantes afectados, detectouse un erro na ordenación das ditas solicitudes, sendo o listado correcto o seguinte: Con data 25/09/2017 reúnese novamente a Comisión Avaliadora, aos efectos de recoller na correspodente acta a valoración das solicitudes cuxa concesión se propón e que reúnen os requisitos establecidos nas bases do programa. Na aplicación orzamentaria 0510/24100/479 existe crédito suficiente para a concesión das subvencións propostas. FUNDAMENTOS XURÍDICOS De acordo co establecido na base 7 do Programa de incentivos á contratación PEL-PEMES, o procedemento de concesión das subvencións tramitarase en réxime de concorrencia competitiva, de acordo co previsto no artigo 22.1 da Lei 38/2003, de 17 de novembro, Xeral de Subvencións: “A efectos desta lei, terá a consideración de concorrencia competitiva o procedemento mediante o cal a concesión das subvencións se realiza mediante a comparación das solicitudes presentadas, a fin de establecer unha prelación entre as mesmas de acordo cos criterios de valoración previamente fixados nestas bases e adxudicar co límite fixado nas bases reguladoras e na convocatoria, e adxudicar, co limite fixado na convocatoria dentro do crédito dispoñible, aquelas que obtiveran maior valoración en aplicación dos citados criterios”. Según o establecido no artigo 109.2 da Lei 39/2015, de 01 de outubro, do procedemento administrativo común das Administracións Públicas: “As administracións públicas poderán, asimesmo, rectificar en calquer momento, de oficio ou a petición dos interesados, os erros materiais, de feito ou aritméticos existentes nos seus actos” En base aos antecedentes e fundamentos xurídicos sinalados e os informes emitidos polo Servizo de Promoción Económica e Fiscalización RESOLVO: 1.º.–Modificar a Resolución de Presidencia n.º 2017/18693, do 12/06/2017, aos efectos de excluir as seguintes solicitudes do Anexo 1, no que figuraban nos seguintes termos: “ANEXO 1.–Denegadas ….” e incluílas no Anexo 2 nos seguintes termos: ANEXO 2.–Concedidas 2.º. Aprobar a concesión das subvencións consonte aos seguintes datos: De acordo co establecido na base 6.1 do programa, as entidades beneficiarias deberán achegar a documentación relacionada no anexo IV da solicitude no prazo de 10 días dende a notificación da presente resolución. Dispor o gasto das subvencións concedidas con cargo á seguinte aplicación orzamentaria: 0510/24100/479, fase A, n.º operación 220170012326, importe: 76.500 €. 3.º.–Publicar a presente resolución no Boletín Oficial da Provincia, co que se entenderá notificada aos interesados, de acordo co establecido no art.45 da Lei 39/2015, do procedemento administrativo común das administracións públicas. Contra a presente resolución, que pon fin á vía administrativa, pódese interpor, alternativamente, recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se poda exercitar calquera outro recurso que se estime pertinente. A Coruña, 20 de outubro de 2017. O presidente O secretario Valentín González Formoso José Luis Almau Supervía